Af - smeÞann 7. janúar 2020 Síðast uppfært 7. janúar 2020 Kolbrún Baldursdóttir . Margt fólk undrast uppgjöf Svandísar Svavarsdóttur í að leysa bráðavanda bráðamóttöku Landspítalans . „ Ég veit að vandamálið er stórt og þetta bákn „ Landspítalinn “ er orðið eitthvað sem enginn ráðherra virðist ráða við . Ég vil samt ekki trúa að ekkert sé hægt að gera . Kannski þarf að taka eitthvað risaskref , hugsa út fyrir boxið , stokka allt upp á nýtt , vera róttækur , gjörbreyta forgangsröðun ! Ég veit ekki en þetta á varla að ganga svona næstu árin og áratugina , er það nokkuð ? Mér finnst að allt starfsfólk þarna eigi að fá fálkaorðuna . Þetta er afreksfólk ! “ Þetta eru orð borgarfulltrúa Flokks fólksins , Kolbrúnar Baldursdóttur . „ Það er svo óendanlega þreytandi að vera gert að hlusta á ráðherra og stjórnarþingmenn endurtaka það í sífellu , úr ræðustól Alþingis og í viðtölum við fjölmiðla , að ríkisstjórnin hafi aukið framlög til heilbrigðiskerfisins og einnig til aldraðra og styðja það með Excel-töflum fjármálaráðherra . Þar er ætíð miðað við aukin krónutölufjölda og þar fá þeir vitanlega glæstar tölur , “ segir Guðmundur Gunnarsson ,, fyrrum formaður Rafiðnaðarsambandsins . „ En þessar tölur segja okkur nákvæmlega ekkert um stöðu mála . Talsmaður Landspítalans sagði í viðtali nýverið að fjölgun sjúklinga og aðgerða hefði þrefaldast á síðustu 3 ár . Hver er raunaukning framlags ríkissjóð er það sem við viljum fá að heyra . Sama á við um framlög til þjónustu aldraðra . Öll vitum við að barnasprengjuárgangarnir ( fæddir 1945 - 1965 ) eru að komast á lífeyrisaldur og öll vitum við að meðalaldur hefur lengst um 3 - 4 ár . Ráherrar standa sperrtir í viðtölum og halda því fram að veruleg aukning hafi átt sér stað í framlögum ríkissjóðs í málaflokka aldraðra . Hver raunaukningin , ekki sýna okkur krónutöluaukninguna . Meðaltalstölur fjármálaráðuneytisins segja okkur nákvæmlega ekkert . Öll vitum við að það eru um 700 – 800 á biðlistum við að komast inn á hjúkrunarheimilin og sá fjöldi á sannarlega eftir að snar aukast á næsta áratugi . Það sáum við þegar sami hópur , sem nú er komast á lífeyrialdur , sprengdi utan af sér alla barnaskóla landsins á sínum tíma og okkur var gert að vera 30 - 37 í hverjum bekk . Sitja í þröngum kennslustofum og oft í einhverjum skúrum sem var skellt á bílastæðin við skólana . Það sama blasir við okkur nú hvað varðar hjúkrunarheimilin og ráðherrar tala um að þeir ætli skerða raunframlög ríkissjóðs til þessa málaflokks , svo þeir geti fjármagnað enn frekari skattalækkanir á útgerðinni og stóreignafólki , “ skrifar Guðmundur .